﻿ CONSILIUL JUDEȚEAN BIHOR PROIECT DE HOTĂRÂRE, privind aprobarea Monografiei Economico-Militare a Judeţului Bihor, Ediţia 2015, actualizată Având în vedere Expunerea de motive a preşedintelui Consiliului Judeţean Bihor nr _____ din _________2015, Raportul de specialitate al Direcţiei Generale Administraţie Publică Locală - Compartimentul Relații cu consilierii nr ________ din ________ 2015 Luând în considerare Raportul de avizare al Comisiei ______________ Ținând cont de adresa nr 560 din 15 06 2015 a Structurii Teritoriale pentru Probleme Speciale din Judeţul Bihor prin care s-a solicitat aprobarea Monografiei Economico-Militare a Județului Bihor, Ediția 2015, În conformitate cu prevederile art 35 lit d) din Legea apărării naţionale nr 45/1994, art 47 lit f) din Legea nr 477 privind pregătirea economiei naţionale şi a teritoriului pentru apărare, art 2, alin (1) din Hotărârea Guvernului nr 1174/2011 privind aprobarea Instrucţiunilor pentru întocmirea şi actualizarea monografiei economice-militare a judeţului, respectiv a municipiului Bucureşti coroborate cu cele ale art 1, alin (1), alin (3), art 2, art 4 alin (1), art 5 din Instrucţiunile privind întocmirea şi actualizarea monografiei economice-militare a judeţului, respectiv a municipiului Bucureşti ; În temeiul art 91 alin (1) lit f) şi art 97 din Legea nr 215/2001 a administraţiei publice locale, republicată, cu modificările şi completările ulterioare, CONSILIUL JUDEŢEAN BIHOR, H O T Ă R Ă Ş T E : Art 1 - Se actualizează Monografia Economico-Militară a Judeţului Bihor, Ediţia 2015, prezentată în Anexa care face parte integrantă din prezenta hotărâre Art 2 Cu ducerea la îndeplinire a prezentei hotărâri se încredințează Direcția Generală Economică și Structura Teritorială pentru Probleme Speciale Bihor Art 3 Prezenta hotărâre se comunică cu: Instituţia Prefectului Judeţului Bihor; Preşedintele Consiliului Judeţean Bihor; Direcţia Generală Economică, Structura Teritorială pentru Probleme Speciale Bihor, Centrul Militar Judeţean Bihor Art 4 Aducerea la cunoştinţă publică a prevederilor prezentei hotărâri va fi asigurată de către Monitorul Oficial al Judeţului Bihor prin publicarea acesteia, fără anexă P R E Ș E D I N T E, Cornel Popa CONSILIUL JUDEŢEAN BIHOR Nr ________ din ____________ EXPUNERE DE MOTIVE la PROIECTUL DE HOTĂRÂRE privind aprobarea Monografiei Economico-Militare a Judeţului Bihor, Ediţia 2015, actualizată Prin dispoziţiile art 35, lit d) din Legea apărării naţionale a României nr 45/1994, ale art 47 lit f) din Legea nr 477/2003 privind pregătirea economiei naţionale şi a teritoriului pentru apărare şi Hotărârea Guvernului nr 1174/2011 se reglementează faptul că autorităţile administraţiei publice judeţene întocmesc, actualizează şi pun la dispoziţia centrelor militare judeţene monografia economico-militară a judeţului Monografia economico-militară a judeţului reprezintă o bază de date cu informaţii referitoare la principalele elemente geografice şi de infrastructură, resurse materiale, energetice şi umane, precum și alte date și informaţii din cadrul unităţilor administrativ-teritoriale necesare pentru susţinerea efortului de apărare, asigurarea ordinii publice și securităţii naţionale, pentru prevenirea și gestionarea situaţiilor de urgenţă și de criză, precum și pentru acordarea Sprijinului Naţiunii Gazdă (HNS) în cadrul acţiunilor cu statele membre NATO și partenere Prin Hotărârea nr 130 din 25 iunie 2014 a fost aprobată Monografia Economico-Militară a Judeţului Bihor, Ediţia 2014, actualizată Potrivit prevederilor alin (1) ale art 4 din Instrucţiunile privind întocmirea şi actualizarea monografiei economico-militare a judeţului, proiectul monografiei se întocmeşte o dată la 4 ani, se actualizează anual până la sfârşitul semestrului I, cu sprijinul Structurii Teritoriale pentru Probleme Speciale şi se adoptă prin hotărâre a consiliului judeţean Faţă de considerentele menţionate mai sus Preşedintele Consiliului Judeţean Bihor, SUPUNE SPRE APROBARE: Proiectul de hotărâre privind aprobarea Monografiei economico-militare a judeţului Bihor, ediția 2015, actualizată Monografia se află la Cabinetul Secretarului judeţului, consultarea acesteia făcându-se numai la cererea expresă a consilierilor judeţeni şi cu respectarea normelor legale în vigoare privind protecţia informaţiilor clasificate având în vedere caracterul ”secret de serviciu” al acesteia P R E Ș E D I N T E, Cornel Popa CONSILIUL JUDEŢEAN BIHOR Direcția Generală Administrație Publică Locală Compartimentul Relații cu Consilierii Nr_________ din ______________ RAPORT DE SPECIALITATE privind aprobarea Monografiei Economico-Militare a judeţului BIHOR, Ediţia 2015, actualizată Monografia economico-militară a judeţului, respectiv a municipiului Bucureşti, denumită în continuare monografie, reprezintă documentul care cuprinde date şi informaţii referitoare la principalele elemente geografice şi de infrastructură, resursele materiale, energetice şi umane, precum şi alte date şi informaţii din cadrul unităţilor administrativ-teritoriale, furnizate de autorităţile administraţiei publice locale, alte instituţii publice şi de agenţii economici, necesare susţinerii efortului de apărare, asigurării ordinii publice, siguranţei naţionale, precum şi acordării sprijinului naţiunii gazdă în cadrul acţiunilor cu partenerii NATO Având în vedere Expunerea de motive nr ______/_______ a Președintelui Consiliului Județean Bihor prin care se propune actualizarea Monografiei economico-militare a judeţului Bihor, Ținând cont de faptul că în exercitarea competențelor partajate în domeniul apărării ţării, stabilite potrivit legii, consiliile judeţene, Consiliul General al Municipiului Bucureşti şi consiliile locale, cu sprijinul structurilor teritoriale pentru probleme speciale din cadrul Administraţiei Naţionale a Rezervelor de Stat şi Probleme Speciale, denumită în continuare Administraţia Naţională, întocmesc, actualizează şi pun la dispoziţia centrelor militare judeţene şi ale sectoarelor municipiului Bucureşti monografiile economico-militare ale judeţelor, respectiv a municipiului Bucureşti și consiliile judeţene au atribuţii şi responsabilităţi în elaborarea acestor lucrări, În conformitate cu art (3) şi art (4) din Instrucţiunile privind elaborarea şi actualizarea monografiei economico-militare a judeţului, respectiv a municipiului Bucureşti publicate în Monitorul Oficial 862 din 07 decembrie 2011 ”proiectul monografiei se întocmeşte o dată la 4 ani, se actualizează anual şi se adoptă prin hotărâre a consiliului judeţean, respectiv Consiliul General al Municipiului Bucureşti cu sprijinul Structurii teritoriale pentru probleme speciale, iar Consiliile judeţene, respectiv Consiliul General al Municipiului Bucureşti, asigură fondurile necesare pentru întocmirea şi actualizarea proiectului monografiei, pe care le include în bugetul propriu, la propunerea structurii teritoriale pentru probleme speciale de la nivelul judeţului, respectiv a municipiului Bucureşti” Monografia este destinată structurilor cu atribuţii în domeniul apărării şi securităţii naţionale în vederea îndeplinirii atribuţiilor şi responsabilităţilor legale, a organizării, planificării şi elaborării documentelor programatice (planuri, scenarii, concepte, sinteze, studii şi evaluări strategice) care servesc la fundamentarea deciziilor liderilor militari, implementarea programelor şi proiectelor politico-militare şi militare asumate la nivel naţional şi internaţional, precum şi în conducerea acţiunilor Armatei României pe timp de pace, în situaţii de criză şi/sau război În procesul de elaborare a monografiei s-a ţinut cont de următoarele cerinţe: ‐ oportunitatea – are în vedere analiza responsabilă a situaţiei existente la un moment dat, dar şi a momentului punerii în aplicare, astfel încât aplicabilitatea acestuia să devanseze eventuale evoluţii nefavorabile; ‐ rapiditatea – are un rol determinant şi este posibilă prin acordarea autonomiei în plan local, de a planifica, organiza şi elabora monografia; ‐ siguranţa – are în vedere că oricât de bine ar fi pregătită activitatea, este posibil ca rezultatul să nu fie cel prognozat, planificându-se din timp măsuri complementare de sustenabilitate a monografiei; ‐ simplitatea – este o cerinţă care impune ca activitatea de planificare, organizare şi elaborare să aibă un număr mic de documente, bogate în conţinut, uşor de înţeles şi de pus în aplicare; ‐ eficienţa – presupune ca acest plan să aibă în vedere toate situaţiile care pot apare, succesiv sau concomitent, detaliindu-se explicit şi în amănunt modul lor de rezolvare Eficienţa are în vedere executarea în totalitate şi în volum complet a tuturor activităţilor planificate, încadrarea strictă în timp şi finalizarea lor conform scopului propus; ‐ supleţea – presupune planificarea unor măsuri, pe criterii de prioritate, soluţii de rezolvare a unor situaţii, ipoteze, evenimente care nu au fost previzionate sau care au fost considerate puţin probabile, fără a aduce modificări esenţiale planului şi fără a afecta scopul propus; ‐ angajarea – asigură îndeplinirea deciziilor luate în prezent pentru realizarea obiectivelor prevăzute în plan; ‐ proporţionalitatea – presupune distribuirea/redistribuirea de sarcini/resurse în concordanţă cu nevoile practice Din punct de vedere structural monografia economico-militară a judeţului cuprinde: - istoria şi geografia unităţii administrativ-teritoriale ca parte introductiva a monografiei; - structura demografică şi fondul de locuinţe (anexele nr 1a), 1b) si 1c) ; - reţeaua hidrografică (anexele nr 2a), 2b), 2c) si 2d) ; - surse de apă potabilă şi industrială (anexa nr 3) ; - fondul forestier (anexa nr 4) ; - reţele rutiere (anexa nr 5) ; - reţele de cale ferată (anexa nr 6) ; - lucrări de artă (anexa nr 7) ; - reţele de comunicaţii (anexele nr 8a), 8b), 8c), 8d) si 8e) ; - reţele de energie electrică (anexa nr 9) ; - operatori economici (anexa nr 10) ; - spaţii de depozitare (anexa nr 11) ; - unităţi de cazare şi de alimentaţie publică (anexa nr 12) ; - instalaţii de transport pe cablu (anexa nr 13) ; - unităţi de asistenţă medicală (anexa nr 14) ; - conducte magistrale de transport (anexele nr 15a) si 15b) ; - mijloace de transport şi utilaje de construcţii (anexa nr 16) ; - aeroporturi şi porturi (anexele nr 17a), 17b) si 17c) ; - instituţii de învăţământ; (anexa nr 18) ; - edituri şi tipografii (anexa nr 19) ; - Fondul de adăpostire şi sistemul forţelor de protecţie în situaţii de urgenţă (anexele nr 20a) si 20b) În cadrul monografiei, se ataşează 5 hărţi întocmite la scara 1: 100 000, ultima ediţie, astfel: a) harta nr 1 pentru anexele nr 2a) -2d) - reţeaua hidrografică ; b) harta nr 2 pentru anexele nr 3 si 11 - surse de apă potabilă şi industrială şi spaţii de depozitare ; c) harta nr 3 pentru anexa nr 4 - fondul forestier ; d) harta nr 4 pentru anexele nr 5, 6 si 7 - reţele rutiere, reţele de cale ferată şi lucrări de artă; e) harta nr 5 pentru anexa nr 8c) - reţele de comunicaţii În acord cu prevederile art 1 alin (3) din Legea 477/2003 privind pregătirea economiei naţionale și a teritoriului pentru apărare şi ale art 4 şi art 6 din Legea nr 132/1997 privind rechiziţiile de bunuri şi prestările de servicii în interes public, modificată şi completată prin Legea nr 410/2004, resursele umane şi materiale identificate în monografie, prevăzute a fi utilizate în caz de mobilizare sau de război, pot fi folosite şi la instituirea stării de urgenţă sau de asediu, precum şi pentru prevenirea, localizarea şi înlăturarea urmărilor unor dezastre, după caz, conform legii Monografia economico-militară a judeţului Bihor, Ediția 2015, actualizată a fost transmisă prin adresa STPS Bihor nr 560 din 15 06 2015 și înregistrată la Consiliul Județean Bihor sub nr 106 din 15 06 2015 în vederea aprobării acesteia de către Consiliul Judeţean Bihor Actualizarea Monografiei economico-militară a judeţului Bihor, Ediția 2015 s-a realizat prin modificarea anexelor 2c, 3, 4, 8a, 8b, 8c, 8e, 9, 10, 14, 15a, 15b, 16, 17a, 20a, 20b Având în vedere prevederile Hotărârii Guvernului nr l174/2011 privind aprobarea Instrucţiunilor pentru întocmirea si actualizarea monografiei economico-militare a judeţului în exercitarea competentelor partajate în domeniul apărării tarii, stabilite potrivit legii, consiliile judeţene, Consiliul General al Municipiului Bucureşti şi consiliile locale, cu sprijinul structurilor teritoriale pentru probleme speciale din cadrul Administraţiei Naţionale a Rezervelor de Stat și Probleme Speciale, întocmesc, actualizează şi pun la dispoziţia centrelor militare judeţene şi ale sectoarelor municipiului Bucureşti monografiile economico-militare ale judeţelor, respectiv a municipiului Bucureşti În temeiul art 98 coroborat cu art 44 alin (1) din Legea Administraţiei publice locale nr 215/2001, republicată, cu modificările şi completările ulterioare, Faţă de cele de mai sus, P R O P U N E M: Aprobarea Monografiei economico-militare a județului Bihor, Ediția 2015, actualizată DIRECTOR EXECUTIV, CONSILIER, Sarkady Zsolt Liliana Silaghi ”Îmi asum responsabilitatea corectitudinii şi legalităţii „Îmi asum responsabilitatea pentru fundamentarea, în solidar cu întocmitorul înscrisului” corectitudinea, legalitatea întocmirii acestui act oficial” VIZAT, SERVICIUL JURIDIC-CONTENCIOS, ”Am luat cunoştinţă de acest înscris oficial şi îmi asum responsabilitatea din punct de vedere al legalităţii” 